Številka: 023-37/2024/14 (164-09)

Datum: 21. 2. 2024

Republika Slovenija, Ministrstvo za notranje zadeve, Štefanova ulica 2, 1501 Ljubljana na podlagi smiselne uporabe 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR, v nadaljevanju: ZSPDSLS-1) ter 19. in 20. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO**

**o sklenitvi neposredne pogodbe za oddajo zemljišča v Ljubljani v najem**

1. **Osnovni podatki:**

Postopek oddaje zemljišča v najem se vodi na podlagi 64. in 65. člena ZSPDSLS-1.

Lastnik zemljišča je Republika Slovenija, upravljavec pa je Ministrstvo za notranje zadeve, Štefanova ulica 2, 1501 Ljubljana (v nadaljevanju: MNZ oz. najemodajalec).

1. **Predmet oddaje v najem:**

Predmet oddaje v najem je severovzhodni del parcele 1722 504/38, v izmeri 6,00 m2, kot to izhaja iz skice, ki je Priloga št. 2 te objave (v nadaljevanju: zemljišče). Zemljišče v naravi predstavlja zelenico ob dostopni cesti objekta Policijske postaje Ljubljana Vič, Tbilisijska ulica 65, 1000 Ljubljana.

1. **Čas trajanja in pogoji oddaje v najem:**

Najemna pogodba bo sklenjena za nedoločen čas in lahko preneha kadarkoli po sporazumu pogodbenih strank oziroma z odpovedjo. Odpovedni rok je tri mesece.

Zemljišče se odda v najem za namen postavitve dveh zabojnikov za zbiranje odpadnega tekstila in po načelu videno-najeto. Pred postavitvijo zabojnikov mora najemnik zemljišče ustrezno utrditi.

V kolikor bi se izkazalo, da postavitev zabojnikov ovira dostopno cesto ali delovni proces policije, si najemodajalec pridržuje pravico, da pogodbo odpove z enomesečnim odpovednim rokom.

1. **Najnižja ponudbena cena:**

Ponujena mesečna najemnina za najem zemljišča ne sme biti nižja od 25,00 EUR.

V skladu z določili Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23) se za najem zemljišč ne obračunava DDV.

Najemnina se enkrat letno valorizira skladno z indeksom cen življenjskih potrebščin.

V kolikor bo v roku za oddajo prispelo več enakih ponudb, bo organizirano dodatno pogajanje z namenom višanja najemnine. Najemnina in drugi elementi ponudbe so zavezujoči.

1. **Rok za prejem ponudbe:**

Rok za prejem ponudbe je **sreda 13. 3. 2024** do 15.00 ure. Šteje se, da je ponudba pravočasna, če na naslov Ministrstva za notranje zadeve, Štefanova ulica 2, 1501 Ljubljana prispe pred iztekom roka za prejem ponudbe.

**Ponudbe, predložene po izteku roka, bodo izločene iz postopka.**

1. **Oblika in pogoji za oddajo ponudbe:**

Ponudniki ponudbo predložijo na izpolnjenem in lastnoročno podpisanem obrazcu, ki je Priloga št. 1 te objave.

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: PONUDBA ZA NAJEM ZEMLJIŠČA V LJUBLJANI

Številka zadeve: 023-37/2024 (164-09)

Oznaka: NE ODPIRAJ – PONUDBA!

Na zadnji strani kuverte: mora biti naveden naziv in naslov ponudnika.

Odpiranje ponudb ne bo javno.

Ponudniki bodo o izidu odpiranja ponudb obveščeni najkasneje 14 (štirinajst) dni po zaključenem zbiranju ponudb.

MNZ bo upoštevalo le ponudbe, ki bodo izpolnjevale vse zahtevane pogoje. V nasprotnem primeru bo ponudba izločena.

1. **Sklenitev pogodbe:**

Najemna pogodba bo sklenjena z izbranim ponudnikom (v nadaljevanju: najemnik), ki bo ponudil najvišjo najemnino za najem zemljišča in ki bo izpolnjeval vse pogoje iz te namere.

Pogodba mora biti z najemnikom sklenjena v roku 15 dni po opravljeni izbiri najugodnejšega ponudnika. Vse morebitne stroške v zvezi s sklenitvijo pogodbe plača najemnik.

MNZ si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek oddaje prostorov v najem.

1. **Dodatne informacije:**

Podrobnejše informacije v zvezi z izvedbo postopka oddaje zemljišča v najem lahko dobite pri Nejcu Nadbathu, tel. št. 01 428 47 24, elektronski poštni naslov: nejc.nadbath@gov.si.

Nika Lošić Ošlak

vršilka dolžnosti generalnega direktorja

Direktorata za logistiko